section_heading: Priča
paragraph_text: Međutim, ispostavi se da su ukradenu drogu AOD-u prodale kineske trijade, te Johnny Klebbitz i Billy Grey u konačnici odluče kako bi bilo najbolje da vrate heroin trijadama, kako bi se izbjegao rat bandi. Kad dođu u novi noćni klub koji se uređuje u kineskoj četvrti i iznesu šefu trijade svoju ponudu, on je bijesan jer mora otkupiti vlastitu drogu, te njegovi ljudi napadnu bajkere. Dok se Johnny i Jim izvlače iz zgrade koju su opkolile trijade, Billy biva misteriozno ozlijeđen (najvjerojatnije pretučen od strane trijada ili policije) i uhićen. Nakon Billyjevog uhićenja, Johnny postaje punopravni predsjednik bande i odluči nastaviti s vođenjem bande normalnim tokom. Međutim, dio članova bande, okupljen oko Briana Jeremyja, koji se nikada nije uspio iskazati u bandi jer ga je Johnny smatrao kukavicom, stane na Billyjevu stranu. Jeremy i njegova frakcija napadnu bajkere vjerne Johnnyju, te je Johnny u konačnici prisiljen izvršiti raciju na kuću u kojoj se skrivaju Jeremyjevi dečki, ubivši tako velik dio izdajnika. Igrač može odlučiti hoće li Johnny ubiti Briana Jeremyja; ako ga ne ubije, Johnny će mu reći da napusti grad, međutim, Brian će se kasnije pojaviti kao random character.